EkBass/fiwiki-20250220-pages-articles huggingface dataset:
Roll Risteilyt

Kuopion Roll Risteilyt on Kuopiossa toimiva sisävesivarustamo. Varustamon perusti Rolf ”Rolle” Stenberg, ja se on toiminut vuodesta 1978. Varustamolla on kolme laivaa: lähes 120-vuotias M/S Ukko, entiseen lossinpohjaan rakennettu M/S Queen R sekä tilausristeilyjä tekevä M/S Princess Anne. == Lähteet == Luokka:Suomalaiset varustamot Luokka:Kuopiolaiset yritykset Luokka:Kuopion liikenne
Arvid Stålarm

Arvid Eerikinpoika Stålarm (noin 1549 – toukokuu 1620 Gripsholmin linna) oli suomalainen sotilas, amiraali ja hallintomies, joka toimi Suomen käskynhaltijana vuosina 1597–1599. Hän oli Sigismundin ja Kaarlen valtataistelun aikana kuningas Sigismundin tärkein luottomies Suomessa Klaus Flemingin kuoleman jälkeen. Stålarm oli 1561 paašina Juhana-herttuan (myöhemmin Juhana III) hovissa Turussa, yleni 1571 ratsumestariksi ja 1579 ylimajoitusmestariksi. Vuosina 1579–1583 hän otti osaa Henrik Klaunpoika Hornin ja Pontus de la Gardien sotaretkiin Venäjää vastaan. Stålarm toimi Ivangorodin eli Iivananlinnan linnanpäällikkönä Viron itärajalla vuosina 1581–1582. Hän palveli Venäjää vastaan käydyssä sodassa amiraalina ja myöhemmin jalkaväen ylipäällikkönä. Narvan päälliköksi hänet nimitettiin 1592 ja hän oli rauhanneuvottelijana Täyssinässä 1594–1595. Stålarm toimi myös 1580–1599 Savon ja 1593–1594 Sääksmäen kihlakunnan tuomarina sekä 1602–1605 Karjalan laamannina. Klaus Flemingin kuoltua kuningas Sigismund nimitti Stålarmin Suomen aatelin toivomuksesta Suomen ylikäskynhaltijaksi ja sotaväen ylipäälliköksi 1597. Samana vuonna Kaarle-herttua valtasi Turun linnan ja Stålarm joutui lähtemään sisämaahan. Hän sai linnan uudelleen hallintaansa Kaarlen poistuttua Turusta. Stålarm tuki Sigismundia tekemällä joukkoineen hyökkäyksen Ruotsiin. Retki jäi tuloksettomaksi ja sotilaat alkoivat nimittää sitä makkararetkeksi. Kaarle-herttua teki toisen retken Turkuun syksyllä 1599 murtaen Marttilan taistelussa suomalaisten vastarinnan ja vallaten Turun linnan uudelleen. Stålarm antautui ja sai kuolemantuomion, mutta hänet armahdettiin ja vietiin vangittuna Ruotsiin ja näin hän vältti Turun verilöylyn. Suomen aatelin pyynnöstä hänet vapautettiin 1602 ja nimitettiin Liivinmaalla taistelleen sotajoukon ylipäälliköksi vuosiksi 1602–1604. Sotamenestys Puolaa vastaan tyrehtyi joukkojen huoltovaikeuksiin. Kun paljastui, että Stålarm oli ollut kirjeenvaihdossa Sigismundin kanssa, Kaarle menetti luottamuksensa Stålarmiin ja vangitutti hänet. Vuonna 1605 hänet tuomittiin Linköpingissä uudelleen kuolemaan, mutta tuomiota ei pantu täytäntöön, vaan hän sai elää vankina Gripsholmin linnassa kuolemaansa saakka. ==Lähteet== * Otavan iso tietosanakirja, Otava 1960–1965. * Uusi tietosanakirja, Tietosanakirja oy 1960–1966. * ==Aiheesta muualla== * *Lars Ericson Wolke: Arvid Eriksson Stålarm Svenskt Biografiskt Lexikon. Ruotsin valtionarkisto. * Ritari peloton ja moitteeton. Arvid Stålarmin oikukkaat elämänvaiheet: vuoroin vapaana, vuoroin vankina ja viisi kertaa teloituspaikalla, Hakkapeliitta, 26.09.1933, nro 39, s. 6, Kansalliskirjaston digitaaliset aineistot Luokka:Ruotsalaiset sotilaat Luokka:Suomalaiset amiraalit Luokka:Käskynhaltijat Luokka:Vuonna 1549 syntyneet Luokka:Vuonna 1620 kuolleet
Christine Laser

Christine Laser (o.s. Bodner, s. 19. maaliskuuta 1951 Mattstedt, Thüringen, Saksan demokraattinen tasavalta) on entinen itäsaksalainen yleisurheilun moniottelija ja olympiamitalisti. Hän osallistui viisiottelijana kolmiin olympialaisiin. Laser, tuolloiselta nimeltään Bodner, sijoittui Münchenissä 1972 viisiottelussa neljänneksi tuloksella 4 671 pistettä. Hän oli kultamitalisti Mary Petersiä parempi kolmessa osalajissa mutta hävisi tälle selvästi kuulantyönnössä ja korkeushypyssä. Vuonna 1974 hän avioitui aitajuoksija Jürgen Laserin kanssa. Montréalin 1976 olympialaisissa Christine Laser oli tasaisessa kilpailussa neljän lajin jälkeen viidentenä juostuaan 100 metrin aidat aikaan 13,55 s, työnnettyään kuulaa 14,29 m, sekä hypättyään korkeutta 178 cm ja pituutta 627 cm. Päätöslajissa, 200 metrin juoksussa hän sai loppuajan 23,48 s. Hänen loppupisteensä olivat 4 745\. Hänen maannaisensa Siegrun Siegl sai samat pisteet, mutta koska Siegl oli ollut Laseria parempi kolmessa osalajissa ja Laser Siegliä parempi vain kahdessa (kuulantyöntö ja korkeushyppy), sai Siegl kultaa ja Laser hopeaa. Kolmas itäsaksalainen Burglinde Pollak hävisi kärkikaksikolle vain viisi pistettä. Laser oli mukana vielä Moskovan 1980 olympialaisissa mutta jätti ensimmäisenä päivänä ottelunsa kesken. ==Lähteet== * * Luokka:Itäsaksalaiset yleisurheilun moniottelijat Luokka:Itäsaksalaiset olympiamitalistit Luokka:Vuonna 1951 syntyneet Luokka:Elävät henkilöt
The Hooters

The Hooters (myös pelkkä Hooters) on yhdysvaltalainen, vuonna 1980 perustettu rock and roll -, ska- ja folkmusiikkiyhtye. Hooters hajosi vuonna 1995, mutta se perustettiin uudelleen taas 2001 samalla kokoonpanolla. Hootersin tunnetuimpia kappaleita on muun muassa vuonna 1989 levytetty 500 miles. Yhtyeen perustajajäsenen ja rumpalin David Uosikkisen molemmat vanhemmat olivat siirtolaisia Suomesta. == Diskografia == === Albumit === *Amore - 1983 *Nervous Night - 1985 *One Way Home - 1987 *Zig Zag - 1989 *Out of Body - 1993 *Time Stand Still - 2007 === Livealbumit === *The Hooters Live - 1994 *Both Sides Live - 2008 Luokka:Yhdysvaltalaiset rockyhtyeet
Nykyaikainen viisiottelu kesäolympialaisissa 2008

Nykyaikainen viisiottelu kilpailtiin Pekingin kesäolympialaisissa 21. elokuuta ja 22. elokuuta. Kisapaikkoina toimivat Olympic Sport Centre (juoksu ja ratsastus), Ying Tung Natatorium (uinti) ja Olympic Green Convention Center (miekkailu ja ammunta). 200px|Ammunta 200px|Miekkailu 200px|Uinti 200px|Ratsastus ja juoksu ==Mitalit== Kilpailu: Kultaa: Hopeaa: Pronssia: Miehet Andrei Moisejev Edvinas Krungolcas Andrejus Zadneprovskis Naiset Lena Schöneborn Heather Fell Viktorija Terešuk == Miehet == Sija Maa Urheilija Pisteet 1 Venäjä Andrei Moisejev 5632 2 Liettua Edvinas Krungolcas 5548 3 Liettua Andrejus Zadneprovskis 5524 4 Kiina Qian Zenhua 5516 5 Saksa Steffen Gebhardt 5480 6 Tšekki Michal Michalik 5460 7 Ukraina Pavlo Tymošenko 5436 8 Meksiko Oscar Soto 5420 == Naiset == Sija Maa Urheilija Pisteet 1 Saksa Lena Schöneborn 5792 2 Yhdistynyt kuningaskunta Heather Fell 5752 3 Ukraina Viktorija Terešuk 5672 4 Valko-Venäjä Anastasija Samusevitšj 5640 5 Kiina Qian Chen 5612 6 Puola Paulina Boenisz 5564 7 Yhdistynyt kuningaskunta Katy Livingston 5548 8 Egypti Aya Medany 5544 ==Aikataulu== Ajat ovat Kiinan ajassa (UTC+8) Päivä Aika Kilpailu Torstai, 21. elokuuta 2008 8.30 - 9.10 Miehet, ammunta Torstai, 21. elokuuta 2008 10.00 - 13.15 Miehet, miekkailu Torstai, 21. elokuuta 2008 14.30 - 15.10 Miehet, uinti Torstai, 21. elokuuta 2008 17.00 - 19.00 Miehet, ratsastus Torstai, 21. elokuuta 2008 20.00 - 20.30 Miehet, juoksu Friday, August 22, 2008 8.30 - 9.10 Naiset, ammunta Friday, August 22, 2008 10.00 - 13.15 Naiset, miekkailu Friday, August 22, 2008 14.30 - 15.10 Naiset, uinti Friday, August 22, 2008 17.00 - 19.00 Naiset, ratsastus Friday, August 22, 2008 20.00 - 20.30 Naiset, juoksu Luokka:Kesäolympialaiset 2008 2008
Ilona Gusenbauer

Ilona Gusenbauer (o.s. Majdan, s. 16. syyskuuta 1947 Gummersbach, Nordrhein- Westfalen, Saksa) on itävaltalainen korkeushyppääjä ja olympiamitalisti. Hän oli viisiottelija Liese Prokopin jälkeen toinen Euroopan-mestaruuden voittanut itävaltalainen yleisurheilija. Gusenbauer sijoittui Méxicon 1968 olympialaisissa korkeushypyssä kahdeksanneksi tuloksella 176 cm. Ateenan EM- kilpailuissa 1969 hän oli seitsemäs tuloksella 177 cm. Helsingin EM- kilpailuissa 1971 hän voitti kultaa tuloksella 187 cm. Vajaa kuukausi myöhemmin, 4. syyskuuta 1971 hän hyppäsi Wienissä uuden maailmanennätyksen 192 cm ja rikkoi Iolanda Balașin yli kymmenen vuotta vanhan ennätyksen yhdellä senttimetrillä. Münchenin 1972 olympialaisissa Gusenbauer saavutti pronssia tuloksella 188 cm – kisan voittanut Ulrike Meyfarth sivusi Gusenbauerin maailmanennätystä. Kolme viikkoa olympialaisten jälkeen olympiahopeamitalisti Jordanka Blagojeva paransi maailmanennätystä kahdella senttimetrillä. Gusenabuer voitti Itävallan mestaruuden yhteensä kymmenen kertaa vuosina 1966–1973 ja 1975–1976. Hän paransi Itävallan ennätystä kaikkiaan yksitoista kertaa: 171, 172 ja 174 cm vuonna 1967, 177 ja 180 cm vuonna 1968, 181 ja 184 cm vuonna 1969, 185 cm vuonna 1970, 190 ja 192 cm vuonna 1971 sekä 193 cm Wienissä 7. lokakuuta 1972. ==Lähteet== * * * * === Viitteet === Luokka:Itävaltalaiset korkeushyppääjät Luokka:Itävaltalaiset olympiamitalistit Luokka:Vuonna 1947 syntyneet Luokka:Elävät henkilöt
Jordanka Blagoeva

Jordanka Blagoeva (, s. 19. tammikuuta 1947 Gorno Tserovene, Montana, Bulgaria) on entinen bulgarialainen korkeushyppääjä ja kaksinkertainen olympiamitalisti. Vuonna 1972 hän paransi korkeushypyn maailmanennätystä. Blagoeva karsiutui Méxicon 1968 olympialaisten korkeushypyssä tuloksella 168 cm. Ateenan EM-kilpailuissa 1969 hän sijoittui loppukilpailussa 13:nneksi tuloksella 168 cm. Vuonna 1971 hän synnytti ensimmäisen lapsensa ja jätti Helsingin EM-kilpailut väliin. Münchenin 1972 olympialaisissa hän saavutti hopeaa tuloksella 188 cm. Kaksikymmentä päivää olympiafinaalin jälkeen Zagrebissa hän paransi Ilona Gusenbauerin syksyllä 1971 hyppäämää ja Ulrike Meyfarthin olympialaisissa sivuamaa maailmanennätystä kahdella senttimetrillä tuloksellaan 194 cm. Ennätys pysyi Blagoevan nimissä lähes kaksi vuotta. Vuonna 1976 Blagoeva synnytti toisen lapsensa. Samana kesänä Montréalin olympialaisissa hän saavutti pronssia tuloksella 191 cm. Hän osallistui vielä Moskovan 1980 olympialaisiin mutta karsiutui loppukilpailusta tuloksella 180 cm. Vuonna 1965 Blagoeva voitti kultaa universiadeissa tuloksella 165 cm. == Lähteet == * * * * Luokka:Bulgarialaiset korkeushyppääjät Luokka:Bulgarialaiset olympiamitalistit Luokka:Vuonna 1947 syntyneet Luokka:Elävät henkilöt
Sigrid Kirchmann

Sigrid Kirchmann (s. 29. maaliskuuta 1966 Bad Ischl, Ylä-Itävalta, Itävalta) on entinen itävaltalainen korkeushyppääjä. Kirchmann sijoittui Stuttgartin EM- kilpailuissa 1986 korkeushypyssä 11:nneksi tuloksella 179 cm. Splitin EM- kilpailuissa 1990 hän oli neljäs tuloksella 189 cm ja Barcelonan 1992 olympialaisissa viides tuloksella 194 cm. Stuttgartin MM-kilpailuissa 1993 hän saavutti pronssia tuloksella 197 cm. Pariisin EM-hallikilpailuissa 1994 hän saavutti pronssia tuloksella 196 cm. ==Lähteet== * * * * Luokka:Itävaltalaiset korkeushyppääjät Luokka:Vuonna 1966 syntyneet Luokka:Elävät henkilöt
Tony Crook

Thomas Anthony ”Tony” Donald Crook (16. helmikuuta 1920 Manchester – 21. tammikuuta 2014 Surrey) oli brittiläinen F1-kuljettaja. ==Ura== Crook palveli toisen maailmansodan aikana Britannian kuninkaallisissa ilmavoimissa, kunnes perusti autokorjaamon ja alkoi ajaa formulaluokissa 1940–luvun puolivälistä lähtien, muun muassa Formula 2-sarjassa. Crook osallistui kahteen F1-osakilpailuun kausina –. Hän oli 21. Britannian GP:ssä 1952, tosin 10 kierrosta kärjen takana. Toisessa kilpailussaan hän keskeytti. Hän osallistui myös useisiin MM-sarjaan kuulumattomiin kilpailuihin. Hän voitti Formula 2:sten säännöillä ajetun Midlands MECC -kilpailun vuonna 1953. Crookin kilpa- autoilijan ura päättyi Goodwoodin yhdeksän tunnin ajoihin vuonna 1955, kun hän menetti autonsa hallinnan ja joutui sairaalahoitoon osuttuaan Stirling Mossin Porscheen. Kilpa-ajamisen jälkeen hän osti Bristol-autonvalmistajayrityksen vuonna 1960 ja omisti sen vuoteen 2001 saakka, mutta jatkoi yhä yrityksen leivissä vuoteen 2007. ===Formula 1-tulokset=== Vuosi Talli Valmistaja Moottori 1 2 3 4 5 6 7 8 9 Sijoitus Pisteet T A D Crook Frazer Nash 421 BMW 328 2.0 L6 SUI 500 BEL FRA GBR GER NED ITA - 0 T A D Crook Cooper T20 Bristol BS1 2.0 L6 ARG 500 NED BEL FRA GBR GER SUI ITA - 0 ==Lähteet== Luokka:Brittiläiset Formula 1 -kuljettajat Luokka:Vuonna 1920 syntyneet Luokka:Vuonna 2014 kuolleet
Andrea de Adamich

Andrea Lodovico de Adamich (s. 3. lokakuuta 1941 Trieste, Italia) on entinen italialainen F1-kuljettaja. Hän osallistui 36 F1-osakilpailuun kausilla 1968 ja 1970–1973. Hän saavutti yhteensä 6 MM-pistettä ajamalla neljänneksi Espanjan GP:ssä 1972 ja Belgian GP:ssä 1973. Aika-ajoissa Adamich oli parhaimmillaan seitsemäs Etelä-Afrikan GP:ssä 1968. Adamich syntyi Triestessä ja osallistui erilaisiin urheiluautokilpailuihin ennen F1-uraansa. Hän voitti European Touring Car -mestaruuden vuonna 1966 Alfa Romeolla. Hän voitti myös Etelä-Afrikan F2-kilpailun Ferrarilla. Adamich on nykyään N. Technologyn varapääjohtaja. Yritys valmistaa kilpa-autoja Alfa Romeolle. ==Lähteet== Luokka:Italialaiset Formula 1 -kuljettajat Luokka:Vuonna 1941 syntyneet Luokka:Elävät henkilöt
Mabusen 1000 silmää

Mabusen 1000 silmää (Die tausend Augen des Dr. Mabuse) on saksalainen rikoselokuva vuodelta 1960. Se on Fritz Langin viimeinen ohjaustyö, ja sen pääosissa ovat Dawn Addams, Peter van Eyck ja Gert Fröbe. Elokuva on jatkoa Langin 1920- ja 1930-luvuilla ohjaamille Mabuse-elokuville Tri Mabuse – ihmispeto ja Tri Mabusen testamentti. == Tuotanto ja vastaanotto == Tuottaja Artur Brauner suostutteli Langin ohjaamaan uuden Mabuse-elokuvan, vaikka tämä oli kuollut jo Tri Mabusen testamentissa. Brauner oli aiemmin ostanut oikeudet Mabusen tarinaan kirjailija Norbert Jacquesin perikunnalta. Lang ei ollut aluksi kiinnostunut uuden Mabuse-elokuvan ohjaamisesta. Elokuva olisi kuitenkin todennäköisesti tehty ilman Langiakin, sillä käsikirjoittaja Heinz Oskar Wuttig oli jo kirjoittamassa tarinaa Jan Fethken kirjan pohjalta. Lang ei halunnut jäädä elokuvan ulkopuolelle.McGilligan, s. 437-438 Mabusen 1000 silmää sai ensi-iltansa syksyllä 1960.McGilligan, s. 441 Saksassa kriitikot haukkuivat elokuvan, mutta se tienasi silti hyvin lippuluukuilla. Ranskassa ja Yhdistyneessä kuningaskunnassa elokuva sai huomattavasti paremman vastaanoton. Yhdysvalloissa se ei päätynyt missään vaiheessa laajempaan levitykseen, ja vasta kuuden vuoden kuluttua ensi-illastaan sitä esitettiin heikosti dubattuna versiona yhdessä elokuvateatterissa.McGilligan, s. 442 == Jatko-osat == Artur Brauner tuotti myöhemmin vielä lisää jatko-osia Mabuse-sarjaan ilman Langia. Kaikki tehtiin samalla tyylillä. *Tri Mabusen verkossa (Im Stahlnetz des Dr. Mabuse, 1961); ohjaajana Harald Reinl *Tri Mabusen paluu (Die unsichtbaren Krallen des Dr. Mabuse, 1962); ohjaajana Reinl *Das Testament des Dr. Mabuse (1962); ohjaajana Werner Klingler, vuoden 1933 elokuvan Tri Mabusen testamentti uudelleenfilmatisointi *Scotland Yard jagt Dr. Mabuse (1963); ohjaajana Paul May *Tri Mabusen kuoleman säteet (Die Todesstrahlen des Dr. Mabuse, 1963); ohjaajana Hugo Fregonese == Näyttelijät == == Lähteet == * === Viitteet === == Aiheesta muualla == * * Luokka:Saksalaiset rikoselokuvat Luokka:Vuoden 1960 saksalaiset elokuvat Luokka:Fritz Langin ohjaamat elokuvat
Edinburghin herttua

Edinburghin herttua () on periytyvä päärinarvo, joka on perustettu neljästi vuodesta 1726 lähtien Yhdistyneen kuningaskunnan ja Ison-Britannian kuningaskunnan kuninkaallisen perheen jäsenelle. Arvonimen neljäs haltija oli prinssi Philip, jonka kuoltua huhtikuussa 2021 arvonimi periytyi hänen vanhimmalle pojalleen prinssi Charlesille. Vuonna 2023 kuningas Charles III nimesi veljensä Edwardin Edinburghin herttuaksi. Arvonimi on nimetty skotlantilaisen Edinburghin kaupungin mukaan. == Arvonimen haltijat== Sulkeissa on ilmoitettu vuodet, jolloin päärinarvo oli henkilön hallussa. === Ensimmäinen perustaminen 1726 === Kuva Nimi prinssi Fredrik (1726–1751) prinssi Yrjö (1751–1760) Herttuanarvo periytyi Fredrikiltä hänen pojalleen prinssi Yrjölle, mutta sulautui kruunuun, kun prinssistä tuli kuningas Yrjö III vuonna 1760. === Toinen perustaminen 1866 === Kuva Nimi prinssi Alfred (1866–1900) Arvonimen haltija oli kuningatar Viktorian toiseksi vanhin poika, myöhemmin Saksi-Coburgin ja Gothan herttua. Prinssi Alfredin jälkeen arvonimi lakkasi olemasta, koska hänen ainoa poikansa prinssi Alfred (1874–1899) kuoli ennen isäänsä. === Kolmas perustaminen 1947 === Kuva Nimi prinssi Philip (1947–2021) prinssi Charles (2021–2022) Prinssi Philipin kuoltua 9. huhtikuuta 2021 arvonimi periytyi hänen vanhimmalle pojalleen prinssi Charlesille. Kun Charlesista tuli kuningas 8. syyskuuta 2022, arvonimi sulautui kruunuun. === Neljäs perustaminen 2023 === Kuva Nimi prinssi Edward (2023–) == Lähteet == == Aiheesta muualla == Luokka:Edinburghin historia Luokka:Yhdistyneen kuningaskunnan kuninkaalliset arvonimet
TPz Fuchs

TPz Fuchs Transportpanzer Fuchs () on saksalaisvalmisteinen kuljetuspanssariajoneuvo. Vaunu on Daimler-Benzin kehittämä ja niitä on valmistanut Thyssen-Henschel (nyk. Rheinmetall Landsysteme) 1970-luvulta alkaen. Fuchs oli järjestyksessä toinen Saksan liittotasavallan Bundeswehrille hankittu panssaroitu pyöräajoneuvo. Sen eri versioita on tehty miehistönkuljetukseen, korjaamovaunuiksi, räjähteiden raivaamiseen, ABC- tiedusteluun ja elektroniseen sodankäyntiin. Yhdistelemällä eri versioita ja varusteluita on nykyään olemassa 90:ä erilaista mahdollista vaunumallia eri tarkoituksiin. Valmistukseen näistä on päätynyt 32 erilaista. Ensimmäinen tuotantoyksilö luovutettiin Saksan armeijan käyttöön vuonna 1979. == Lähteet == == Aiheesta muualla == * Tank Encyclopedia Luokka:Rheinmetall Luokka:Panssariajoneuvot
Patrick Wingren

Patrick Wingren (s. 6. lokakuuta 1969 Pietarsaari) on suomalainen muusikko ja aktivisti, joka tuli valtakunnallisesti tunnetuksi myymällä nuuskaa Pietarsaaren torilla joulukuussa 2008. Tällä toiminnalla Wingren halusi herättää keskustelua nuuskan myynnin vapauttamisesta. Wingren sai syytteen nuuskan myynnistään ja elokuussa 2010 hänet tuomittiin yhteensä 1 020 euron sakkoihin. RKP ilmoitti tammikuussa 2009 Wingrenin ehdokkuudesta kesän eurovaaleissa. Hän keräsi 5 882 henkilökohtaista ääntä, eikä tullut valituksi. Vaalien jälkeen Wingren on kritisoinut RKP:tä tiettyjen ehdokkaitten suosimisesta ja ilmoittanut olevansa kiinnostunut siirtymään Piraattipuolueeseen. Hän suunnittelee myös nuuskaosuuskuntaa Pohjanmaalle. ==Lähteet== == Aiheesta muualla == * Patrick Wingrenin sivusto * Seportaasi: Kielletty mälli 11.11.2010 Yle Fem. Luokka:Suomalaiset kansalaisaktivistit Luokka:Suomen ruotsalaisen kansanpuolueen poliitikot Luokka:Vuonna 1969 syntyneet Luokka:Elävät henkilöt
Valeria Ștefănescu

Valeria Ștefănescu (o.s. Bufanu, s. 7. lokakuuta 1946 Bacău, Romania) on entinen romanialainen yleisurheilija ja olympiamitalisti. Hänen päälajinsa oli 100 metrin aitajuoksu. Valeria Ștefănescu, silloiselta sukunimeltään Bufanu, karsiutui 80 metrin aitajuoksun välierissä Méxicon 1968 olympialaisissa. Hänen aikansa alkuerässä oli 10,9 s ja välierässä 11,0 s. Helsingin EM-kilpailuissa 1971 hän sijoittui 100 metrin aitajuoksussa seitsemänneksi ajalla 13,5 s. Münchenin 1972 olympialaisissa hän saavutti hopeaa ajalla 12,84 s. Avioitumisensa jälkeen Ștefănescu sijoittui Rooman EM-kilpailuissa 1974 neljänneksi 100 metrin aitajuoksussa ajalla 13,04 s. Montréalin 1976 olympialaisissa hän oli seitsemäs ajalla 13,35 s. Sisäratojen EM-kilpailuissa Ștefănescu saavutti hopeaa 60 metrin aitajuoksussa Rotterdamissa 1973 voittaja Annelie Ehrhardtin kanssa samalla ajalla 8,02 s. Seuraavana vuonna Göteborgin EM-hallikilpailuissa hän saavutti pituushypyssä pronssia tuloksella 639 cm. ==Lähteet== * * * * Luokka:Romanialaiset pika-aitajuoksijat Luokka:Romanialaiset pituushyppääjät Luokka:Romanialaiset olympiamitalistit Luokka:Vuonna 1946 syntyneet Luokka:Elävät henkilöt
Mats Gustafsson

Mats Olof Gustafsson (s. 29. lokakuuta 1964) on ruotsalainen jazzmuusikko ja -saksofonisti, joka edustaa skandinaavista free jazz -skeneä. ==Diskografia == *1988 Saw - Radium *1990 Try Me - Blue Tower *1991 Nothing to Read - Blue Tower *1992 Sometimes Crosswise - Moers *1993 Vario - 34 - Edition Explico/Blue Tower *1995 Blow Horn - Okka Disk *1995 For Don Cherry - Okka Disk *1995 You Forget to Answer - Maya *1996 Batuto - Random Acoustics *1996 Impropositions - Phono Suecia *1997 Frogging - Maya *1997 Mouth Eating Trees and Related Activities - Okka Disk *1998 Parrot Fish Eye - Okka Disk *1999 The Education of Lars Jerry - Xeric *1999 Gushwachs - Harmonia Mundi *1999 Sticky Tongues & Kitchen Knives - Xeric *2000 Windows: The music of Steve Lacy- Blue Chopsticks *2000 Port Huron Picnic - Spool *2001 Hidros One [live] - Caprice *2001 She Knows... - Crazy Wisdom *2001 The Thing - Crazy Wisdom *2002 Dat - Universal Jazz *2002 I Love It When You Snore - Smalltown Supersound *2004 Solos for Contrabass Saxophone - Table of the Elements *2005 Garage - Small Town Super Sound *2005 Live at Bla' - Small Town Super Sound *2005 Blues - Atavistic *2007 Words on the Floor - Smalltown Supersound *2008 Immediate Sound - Smalltown Superjazz *2008 The Vilnius Explosion - NoBusiness ==Lähteet== == Aiheesta muualla == * Gustafssonin kotisivut * http://www.shef.ac.uk/misc/rec/ps/efi/mgustafs.html (1999) sis. diskografian * J. Guthartz: discography and index of compositions (2000). Luokka:Ruotsalaiset jazzsaksofonistit Luokka:Vuonna 1964 syntyneet Luokka:Elävät henkilöt
Gunhild Hoffmeister

Gunhild Hoffmeister (s. 6. heinäkuuta 1944 Forst, Lausitz, Brandenburg, Saksa) on entinen itäsaksalainen keskimatkojen juoksija ja olympiamitalisti. Hoffmeister saavutti ensimmäisen arvokisamitalinsa Helsingin EM-kilpailuissa 1971 sijoittumalla 1 500 metrin juoksussa hopealle ajalla 4.10,3. Hän oli mukana myös 800 metrin juoksun loppukilpailussa mutta keskeytti. Münchenin 1972 olympialaisissa hän saavutti hopeaa 1 500 metrillä ajalla 4.02,8 ja pronssia 800 metrillä ajalla 1.59,2. Rooman EM-kilpailuissa 1974 Hoffmeister saavutti uransa ainoan ulkoratojen arvokisavoiton: hän oli 1 500 metrillä nopein ajalla 4.02,3. Lisäksi hän saavutti 800 metrillä hopeaa ajalla 1.58,8. Montréalin 1976 olympialaisissa Hoffmeister saavutti 1 500 metrillä hopeaa ajalla 4.06,02. Sisäratojen EM-kilpailuissa Hoffmeister voitti 800 metrillä kultaa Grenoblessa 1972 ajalla 2.04,83. Göteborgin EM-hallikisoissa 1974 hän saavutti samalla matkalla pronssia ajalla 2.02,59. Vuonna 1978 Hoffmeister juoksi vielä tunnin juoksussa maansa ennätyksen 14 196 metriä. ==Lähteet== * * * * Luokka:Itäsaksalaiset keskimatkojen juoksijat Luokka:Itäsaksalaiset olympiamitalistit Luokka:Vuonna 1944 syntyneet Luokka:Elävät henkilöt
Elfi Zinn

Elfi Zinn (o.s. Rost, s. 24. elokuuta 1953 Rathebur, Mecklenburg-Etu-Pommeri, Saksan demokraattinen tasavalta) on entinen itäsaksalainen keskimatkojen juoksija ja olympiamitalisti. Elfi Zinn, silloiselta sukunimeltään Rost, saavutti sisäratojen EM-kilpailuissa Rotterdamissa 1973 hopeaa 800 metrin juoksussa ajalla 2.02,83. Uransa parhaaseen ulkoratasaavutukseen hän ylsi Montréalin 1976 olympialaisissa juoksemalla 800 metrillä pronssia ajalla 1.55,60. ==Lähteet== * * * Luokka:Itäsaksalaiset keskimatkojen juoksijat Luokka:Itäsaksalaiset olympiamitalistit Luokka:Vuonna 1953 syntyneet Luokka:Elävät henkilöt
Nijolė Sabaitė

Nijolė Sabaitė (s. 12. elokuuta 1950 Raseiniai, Liettuan SNT, Neuvostoliitto) on liettualainen, Neuvostoliittoa edustanut keskimatkojen juoksija ja olympiamitalisti. Sabaitė saavutti hopeaa Münchenin 1972 olympialaisten 800 metrin juoksussa ajalla 1.58,7. Hän hävisi saksalaiselle Hildegard Falckille 0,1 sekunnilla. == Lähteet == * * Luokka:Neuvostoliittolaiset keskimatkojen juoksijat Luokka:Liettualaiset keskimatkojen juoksijat Luokka:Neuvostoliittolaiset olympiamitalistit Luokka:Liettualaiset olympiamitalistit Luokka:Vuonna 1950 syntyneet Luokka:Elävät henkilöt
Kathy Hammond

Kathleen (Kathy) Hammond (s. 2. marraskuuta 1951 Sacramento, Kalifornia, Yhdysvallat) on entinen yhdysvaltalainen pikajuoksija ja olympiamitalisti. Kathy Hammond saavutti Münchenin 1972 olympialaisissa kaksi mitalia. Hän sijoittui 400 metrin juoksussa pronssille ajalla 51,64 s. Lisäksi hän juoksi Yhdysvaltain 4 × 400 metrin viestijoukkueessa, joka saavutti hopeaa ajalla 3.25,2. ==Lähteet== * * Luokka:Yhdysvaltalaiset pikajuoksijat Luokka:Yhdysvaltalaiset olympiamitalistit Luokka:Vuonna 1951 syntyneet Luokka:Elävät henkilöt
Kristina Norman

Kristina Norman (s. 1979) on virolainen taiteilija, taustaltaan puoliksi venäläinen, puoliksi virolainen. Norman on opiskellut Viron taideakatemiassa ja työskennellyt taideopettajana. Hän on osallistunut näyttelyihin ja festivaaleille ulkomailla vuodesta 2006. Tuolloin hän oli mukana Modern Art Oxford -galleriassa näyttelyssä Arrivals – Art from the New Europe. Seuraavana vuonna hän osallistui Tallinnan Nuorten taiteilijoiden biennaaliin kokeellisella dokumenttifilmillä Monolith sekä Berliinin biennaaliin pseudodokumentilla The Field of Genius. Vuonna 2009 Norman edusti Viroa Venetsian biennaalissa. Venetsian biennaalissa esillä ollut teos After-War ("Kultasoturi") on herättänyt närkästystä Virossa. Teoksen pääosassa on kullattu kopio Pronssisoturi-patsaasta (tunnetaan myös nimellä Aljosha), jonka Viron hallitus siirrätti pois Tallinnan keskustasta vuonna 2007. Norman sijoitti oman patsaansa Aljoshan entiselle paikalle. Poliisi poisti Normanin teoksen, ja Norman pidätettiin kuulusteluja varten. Viron kulttuuriministeriö halusi teoksesta asiantuntijalausuntoja ennen sen lähettämistä Venetsian biennaaliin. Virolaistaiteilija Jüri Arrak on ollut niiden taiteilijoiden joukossa, jotka ovat paheksuneet Normanin teosta ja pitäneet sitä provokaationa. Norman itse kiistää provokaatiosyytteet. Teosta ovat paheksuneet myös Taideakatemian rehtori Signe Kivi, sisäministeri Jüri Pihl, puolustusministeri Jaak Aaviksoo. Nyt kullatusta kipsiveistoksesta sekä dokumentaarisista valokuvista ja videoista koostuva teos kuuluu Kiasman kokoelmiin. Se oli esillä Kiasmassa talvella 2010–2011. ==Lähteet== ==Aiheesta muualla== *Kristina Normanin sivusto Luokka:Virolaiset taiteilijat Luokka:Vuonna 1979 syntyneet Luokka:Elävät henkilöt
Olli-Kalle Heimo

Paavo Olli-Kalle Heimo (s. 8. syyskuuta 1953 Lappeenranta)Teatterit ja teatterintekijät 2005, Teatterin tiedotuskeskus / Like 2005, ISBN 952-471-629-1, sivu 190. on suomalainen näyttelijä, joka työskentelee Joensuun kaupunginteatterissa. Lappeenrannassa syntynyt Olli-Kalle Heimo on esiintynyt useissa Markku Pölösen ohjaamissa elokuvissa ja muun muassa Karjalan kunnailla -televisiosarjassa. Heimo esiintyy myös joensuulaisessa Päästä irti - Irti Päästä -teatteriryhmässä, joka on järjestänyt improvisaatioesityksiä. == Elokuvat == Vuosi Elokuva / TV-elokuva Rooli 2003 Helmiä ja sikoja Juoppo autolla 2009 Ralliraita Luumun isä 2011 Roskisprinssi Radioaseman johtaja == TV-sarjat == Vuosi Televisiosarja Rooli 2008-2009 Karjalan kunnailla Erkka == Lähteet == == Aiheesta muualla == *Joensuun kaupunginteatterin kotisivut * YLE - Luolamies tarjoaa terapiaa nykyajan suhteille *Sanomalehti karjalainen - Aika hyvä näytelmäksi *Näyttelijät Suvi-Maaria Virta ja Olli-Kalle Heimo kertovat improvisaatioteatterista Luokka:Suomalaiset näyttelijät Luokka:Vuonna 1953 syntyneet Luokka:Elävät henkilöt
Taking Woodstock

Taking Woodstock on Ang Leen 2009 valmistunut "kepeäsydäminen" komedia. Se perustuu Elliot Tiberin muistelmakirjaan A True Story Of A Riot, A Concert And A Life. == Juoni == Elokuva kertoo 1960-luvun musiikkivallankumouksesta ja hippiliikkeen symboliksi muodostuneesta Woodstockin festivaalista 1969. Päähenkilö Elliot Tiber on sisustussuunnittelija, joka saa sattumalta kuulla naapurikaupungin evänneen huviluvan festivaalihankkeelta ja junailee tapahtuman omaan kotikaupunkiinsa. Elliotin tarkoituksena piristää sillä vanhempiensa riutuvaa motellia, josta muodostuukin festivaalijärjestäjien päämaja. == Rooleissa == == Vastaanotto == Nyt-liitteen viisi kriitikkoa antoivat elokuvalle pistekeskiarvoksi 2,6. == Katso myös == * Woodstock (elokuva) == Lähteet == Luokka:Vuoden 2009 yhdysvaltalaiset elokuvat Luokka:Yhdysvaltalaiset komediaelokuvat Luokka:Ang Leen ohjaamat elokuvat Luokka:Poliittiset elokuvat Luokka:Elämäkertoihin ja muistelmiin perustuvat elokuvat Luokka:Woodstockin festivaali
Jüri Arrak

right|thumb|Jüri Arrak, 2010. Jüri Arrak (24. lokakuuta 1936 Tallinna, Viro – 16. lokakuuta 2022) oli virolainen kuvataiteilija, joka tunnetaan erityisesti maalauksista ja grafiikantöistä, mutta hän teki myös taidemetallia, mattoja ja installaatioita. Hänen töidensä tunnistettavia piirteiä olivat väkikontrastit, hahmojen ja tilan deformaatiot, huumori sekä yhteiskunnalliset aiheet. Arrak valmistui Viron valtiollisesta taideoppilaitoksesta vuonna 1966. Hän oli opiskellut metallitaiteilijaksi, mutta taidemaalarina hän oli itseoppinut. Uransa alkuaikoina Arrak etsi omaa tyyliänsä eikä halunnut olla varsinaisesti uskollinen millekään suunnalle. Hän sai kuitenkin vaikutteita abstraktista taiteesta, surrealismista ja uusrealismista. Arrakin ensimmäinen yksityisnäyttely järjestettin vuonna 1970. Silloin hänen töissä näkyi yhtäläisyyksiä pop-taiteeseen. Hän käytti muun muassa kirkkaita värejä ja yksiulotteista kuvaa. Arrakin ura siirtyi uuteen vaiheeseen vuonna 1976, jolloin Arrak luki Raamatun ja teki ensimmäiset vanhoista mestareista muistuttavat suuret teoksensa. Hänen teoksissaan näkyi tämän jälkeen paljon kristillistä symboliikkaa ja tarinoita. Linjan huipensi vuonna 1990 valmistunut Hallisten kirkon alttaritaulu. Arrakin teoksiaan on Viron taidemuseossa, MoMAssa, Tretjakovin galleriassa, New Orleansin taidemuseossa ja Kölnissä Ludwigin taidemuseossa. Jüri Arrak on myös kuvittanut osan virolaisen folkmetal-yhtye Metsatöllin kansikuvista. == Palkinnot ja tunnustukset== *Kristjan Raun palkinto, vuonna 1990 ==Lähteet== ==Aiheesta muualla== * Jüri Arraku töid art.ee Kunstiserveris * Ants Juske: Jüri Arrak – kunstiajalugu, mütoloogia ja psühholoogia, Eesti Päevaleht, 18. oktoober 2008 * Verni Leivak, Sädemete pilduja, Postimees, 20. detsember 2008 Luokka:Virolaiset taiteilijat Luokka:Vuonna 1936 syntyneet Luokka:Vuonna 2022 kuolleet
Kang Chol-Hwan

Kang Chol-Hwan (s. 1967/1968) on tunnetuimpia Pohjois-Koreasta loikanneita. Hän joutui perheensä kera 9-vuotiaana lapsena Yodokin keskitysleirille, jolta hän vapautui 10 vuoden kuluttua, 19-vuotiaana. Syynä oli aiemmin Japanissa asuneeseen ja siellä yritystoiminnalla vaurastuneeseen isoisään kohdistettu poliittinen vaino.http://www.msnbc.msn.com/id/3071467/ Kang Chol-Hwanin työhön keskitysleirillä kuului muun muassa kuolleiden hautaaminen. Kidutus, kuolema ja nälkä olivat arkipäivää. Kang pakeni vuonna 1992 Kiinaan ja sieltä Etelä- Koreaan.http://web.archive.org/web/20061126050850/http://www.time.com/time/asia/2006/heroes/in_kang.html Kang Chol-Hwan on julkaissut kokemuksistaan kirjan Pjongjangin akvaariot (The Aquariums of Pyongyang, 2000), jota hän työsti yhteistyössä ranskalaisen Pierre Rigoulot'n kanssa. == Lähteet == Luokka:Pohjoiskorealaiset henkilöt Luokka:1960-luvulla syntyneet Luokka:Elävät henkilöt
Rio de Janeiron metro

Rio de Janeiron metro (Metrô Rio) on Rio de Janeiroon Brasiliaan vuonna 1979 avattu metrojärjestelmä. Se koostuu kahdesta linjasta ja 35 asemasta. Raideleveys on 1 600 mm. == Historia == 14\. marraskuuta 1968 perustettiin metroyhtiö Companhia do Metropolitano do Rio de Janeiro. 23. kesäkuuta alkoivat rakennustyöt. Resurssien puutteessa ne keskeytettiin vuodesta 1971 vuoteen 1974. Metro avattiin vuonna 1979 osuudella Glória-Praça Onze. Asemat olivat Praça Onze, Central, Precidente Vargas, Cinelândia ja Clória. Vuonna 1980 järjestelmää laajennettiin avaamalla Uruguianan asema välille Precidente Vargas-Cinelândia sekä jatkamalla linjan Praça Onzen puoleista päätä Estácion asemalle. Vuonna 1981 lisättiin Cariocan asema Uruguianan ja Cinelândian asemien väliin. Lisäksi linjaa jatkettiin Glóriasta Botafogoon (3 uutta asemaa) ja linja 2 avattiin osuudella Estácio-São Cristóvão-Maracaña. Seuraavana vuonna jatkettiin linja 1 nykyiselle pääasemalleen Saens Peñaan (2 uutta asemaa). 1983 linjaa 2 jatkettiin Maracañan asemalta Iraján asemalle ja vuosina 1988, 1991 ja 1996 sinne lisättiin yhteensä kolme asemaa (8 uutta asemaa). 1998 linjaan 1 lisättiin Botafogon puoleiseen päähän Cardeal Acoverden asema, sekä linjaa 2 jatkettiin Irajásta Pavunan asemalle (5 uutta asemaa). Linjaa 1 jatkettiin vuonna 2002 Cardeal Acoverdestä Siqueira Camposiin ja 2007 Siqueira Camposista Cantagaloon. == Linjat ja asemat == Linja 1 kulkee Copacabanan rannan reunoista pohjoiseen keskustaan ja jatkaa sieltä kauemmas länteen Tijucaan. Se on 19 km pitkä ja kokonaan maan alla. Linjassa on 19 asemaa, josta 1 on yhteinen linjan 2 kanssa. Asemien keskimääräinen väli on 830 m. Linja 2 kulkee Estácion asemalta pohjoiseen. Se on n. 22 km pitkä. Linja kulkee lyhyitä matkoja maan päällä. Linjassa on 16 asemaa joista 1 on yhteinen linjan 1 kanssa. Asemien keskim. väli on 1 720 m. ===Asemat=== Linja 1: *General Osorio (rakenteilla) *Cantagalo *Siqueira campos *Cardeal Acoverde *Botafogo *Flamengo *Largo do Machado *Catete *Glória *Cinelândia *Carioca *Uruguiana *Presidente Vargas *Central *Praça Onze *Estácio (myös linjan 2 asema) *Alfonso Pena *São Francisco Xavier *Saens Peña Linja 2: *Estácio (Myös linjan 1 asema) *São Cristóvão *Maracaña *Triagem *Maria da Graça *Del Castilho *Inhaúma *Engenho da Rainha *Thomaz Coelho *Vicente de Carvalho *Irajá *Colégio *Coelho Neto *Acari/Fazenda Botafogo *Engenheiro Rubens Paiva *Pavuna == Kalusto == Matkustajavaunut ovat ruostumatonta terästä. Ajovaunuihin mahtuu 351 matkustajaa (40 istumapaikkaa) ja ei-ajovaunuihin mahtuu 378 matkustajaa (48 istumapaikkaa). Kuuden vaunun kokoonpanoon mahtuu enintään 2214 matkustajaa. Vaunut ovat ilmastoituja. == Aiheesta muualla == *www.urbanrail.net tietoa Rio de Janeiron metrosta Metro Luokka:Brasilian metroliikenne
Acropora

Acropora on kivikorallien suku, johon kuuluu ainakin 182 lajia.Classification of Scleractinian (Stony) Corals Univertity of Vienna, 2001 Niitä tavataan indopasifisella merialueella, missä ne muodostavat koralliriuttoja. Monia lajeja pidentään riutta-akvaarioissa. Ne muodostuvat kapeista haaroista, jotka voivat edelleen muodostaa joko levymäisiä tai puumaisia rakenteita.Easy Reefer Acropora-korallit elävät symbioosissa zooksantelli-levien kanssa, ja saavat pääosan ravinnostaan yhteyttämällä. Niillä on myös pienet polttiaislonkerot, jolla ne pyydystävät planktonia ravinnokseen.Pet Education Tietyt laakamadot syövät Acropora-korallien pehmytkudosta ja voivat tappaa koko koralliyhdyskunnan.Things that Suck: Acropora Eating Flatworms Reefkeeping 2007 == Lähteet == Luokka:Kivikorallit
Sportin’ Life

Sportin’ Life on kokaiinikauppias George Gershwinin oopperassa Porgy ja Bess. Sportin’ Life on aluksi taustahahmo. Hän yrittää myydä ainettaan Catfish Row’lla, Charlestonin slummikorttelissa. Hän tavoittelee myös Bessiä, satamagangsteri Crownin naista johon on rakastunut myös raajarikkoinen Porgy. Tilanne kehittyy lopussa niin, että Porgy kuristaa Crownin ja poliisi vie hänet pois. Sportin’ Life tulee Bessin luo ja viekoittelee tätä lähtemään mukaansa: ::"Kohta lähtee laiva New Yorkiin..." Bess ajaa hänet pois mutta kauppias heittää annoksen huumettaan Bessin ovelle. Tämä on epätoivoinen, koska luulee että Porgy tuomitaan Crownin tappamisesta – vaikka poliisi on tosiasiassa mielissään kun pääsee eroon sataman valtiaasta. Bess poimii kokaiinin ja lähtee huumekauppiaan matkaan... Tuomari vapauttaa Porgyn ja tämä palaa kotikujalleen – vain kuullakseen että Bess on mennyt New Yorkiin huumemiehen mukana. ::"Missä on New York?" kysyy Porgy ::"Tuhansien mailien päässä", kuuluu vastaus. Porgy valjastaa muulinsa ja lähtee laulaen etsimään Bessiä kaukaisesta paikasta. Ira Gershwin kirjoitti roolin alun alkaen blues- ja scatlaulaja Cab Callowayn personaa hyväksi käyttäen. Rooli on vaativa ja raskas. Suomessa sen on tulkinnut mm. Ture Ara. == Lähteet == * Otavan Suuri musiikkitietosanakirja, osat 4 ja 5 * Elokuva Blues Brothers, DVD-levyn liitännäisosat * Oopperan Porgy ja Bess käsiohjelma, Suomen Kansallisooppera 1969 Luokka: Oopperat Luokka: George Gershwinin teokset
Varakuvernööri

Varakuvernööriksi kutsutaan korkea-arvoista valtion virkamiestä, joka on yleensä vastuussa valtion osa-alueesta kuten provinssi tai osavaltio ja on korkeamman tahon, kuten hallitsijan virkaansa nimittämä. == Intia == Intiassa varakuveröörit nimittää presidentti. He ovat vastuussa territorioiksi kutsutuista alueista.Punjab tenancy act Tuoko Aceh Ahtisaarelle Nobelin?. Global Finland == Australia == Australian varakuvernöörit olivat vastuussa pienemmistä hallinnollisista alueista, mutta heidän tehtävänsä on pääsääntöisesti siirretty muille virkamiehille. Varakuvernööriksi voidaan nimittää henkilö erikoistapauksissa, esimerkiksi jos alueen kuvernööri eroaa tai kuolee kesken virkakauden.Constitution of Queensland == Kanada == Kanadan varakuvernöörit ovat provinssien korkeimpia johtohenkilöitä, jotka virallisesti edustavat Ison-Britannian kuningashuonetta. Heidät nimittää Kanadan pääministerin avustuksella Kanadan kenraalikuvernööri. He keskustelevat nimityksestä kyseisen provinssin päämiehen ('Premier') kanssa. Kanadan jokaisella provinssilla on oma varakuvernööri, mutta territorioilla on vain komissaari ('Comissionaire').List of Lieutnant Governors Canadian heritage , == Britannian kruununalusmaat == Jerseyn, Guernseyn ja Mansaaren varakuvernööri on valtionpäämies ja toimii yhdysmiehenä emämaa Britanniaan. == Uusi-Seelanti == Uuden-Seelannin varakuvernöörinä toimi vuosien 1839–1841 välillä kuninkaallisen laivaston kapteeni William Hobson. Vuonna 1848 maa jaettiin kolmeen uuteen provinssiin, New Ulster, New Munster ja New Leinster, joilla jokaisella oli oma varakuvernöörinsä. == Yhdysvallat == Yhdysvaltojen viidestäkymmenestä osavaltiosta neljässäkymmenessäkahdessa on vaaleilla valittu varakuvernööri, joka on suoraan vastuussa osavaltion kuvernöörille. Kuvernöörin kuoltua tai erottua virasta varakuvernööri perii hänen virkansa, lukuun ottamatta Massachusettsin osavaltiota, jossa varakuvernööri toimii kuvernöörinä ainoastaan väliaikaisesti. == Hongkong == Hongkongin varakuvernööri oli Brittiläisen vallan aikana 1843–1902 toiseksi korkea- arvoisin henkilö, mutta hänellä ei ollut käytännössä poliittista sananvaltaa maan asioissa. == Katso myös == * Kuvernööri * Komissaari == Lähteet == Luokka:Hallitsijat Luokka:Hallinto
Optinen kierto

Optinen kierto on optinen vastine akustiselle kierrolle. Kierto tapahtuu, kun on olemassa silmukka esimerkiksi videokameran ja television tai videomonitorin välillä. Yksinkertainen esimerkki optisesta kierrosta on kahden peilin välillä heijastuva kuva. Kameran eteen voidaan asettaa esimerkiksi palava kynttilä. Kamera tallentaa kynttilänvalon, joka vahvistetaan ja lähetetään kaapelia pitkin monitorille. Monitori projisoi näyttimensä sisällä tapahtuvan elektronisäteilyn. Tämän jälkeen kuva siirtyy monitorilta kameraan ja kamerasta takaisin monitoriin: Syntyy päättymätön silmukka. Alkuperäinen valonlähde, tässä esimerkissä kynttilä, voidaan sammuttaa, mutta silmukka jatkaa kiertoaan. Joka kierroksella kuva kaksinkertaistuu ja interferoi itsensä kanssa. Sähköinen silmukka etenee lähes valonnopeudella. Koska elektronisuihku projisoi syntyvän kuvan monitorin sisällä fosforipisteille, kestää näiden syttyminen ja sammuminen jonkin aikaa. Tämän ansiosta ne ehtivät tallentua seuraavalle kierrokselle. Syntyvä kuva muodostuu sen mukaan, kuinka kamera ja monitori on säädetty esimerkiksi valonvoimakkuuden, kontrastin, etäisyyden, kulman ja fysikaalisen tärinän suhteen. Yhdistämällä optiseen kiertoon musiikkia tai muita äänilähteitä voidaan vaikuttaa silmukan syntyprosessiin. ==Tieteessä== ===Laserteknologiassa=== Tunnetuimpia tieteellisiä käyttötapoja optiselle kierrolle on lähes kaikissa laserlaitteissa käytettävä optinen resonaattori, joka koostuu kahdesta vastakkaisesta kaarevasta peilistä. 1990-luvun lopulla havaittiin, että niin kutsuttujen epävakaiden resonoitujen lasereiden tuottamat säteet ovat muodoltaan fraktaaleita Nature Vol. 402, 138 (11. marraskuuta 1999) . ===Filosofiassa=== Douglas Hofstadter vertaa teoksessaan I Am a Strange Loop videokiertoa suoraan ihmisen mieleen ja tietoisuuteen. ==Populaarikulttuurissa== Monet taiteilijat ovat käyttäneet optista kiertoa. Esimerkiksi Queen-yhtyeen Bohemian Rhapsody -levystä tehdyllä musiikkivideolla käytettynä efekti oli verrattavissa itsensä katselemiseen kahden peilin välissä. Suomessakin televisiossa esitetyn brittiläisen Doctor Who -tieteisdraamasarjan alkutekstien yhteydessä käytettiin optista kiertoa vuosina 1963-1973\. ==Katso myös== *Videotaide *Video ==Lähteet== Luokka:Optiikka
Paek Nam-sun

Paek Nam-sun (; 13. maaliskuuta 1929 – 2. tammikuuta 2007) oli pohjoiskorealainen poliitikko, joka toimi maansa ulkoministerinä vuodesta 1998. Hän tapasi ulkomaalaisista poliitikoista muun muassa Yhdysvaltain Madeleine Albrightin vuonna 2000. Hän kuoli vuoden 2007 alussa kärsittyään jonkin aikaa terveysongelmista. Paek Nam-sun syntyi Pohjois-Hamgyongissa, valmistui Kim Il-sungin yliopistosta Pjongjangissa ja toimi 1970-luvulla suurlähettiläänä Puolaan. == Lähteet == * http://www.reuters.com/article/worldNews/idUSSEO14467220070103 * http://www.voanews.com/english/archive/2007-01/2007-01-03-voa6.cfm * http://www.washingtonpost.com/wp- dyn/content/article/2007/01/03/AR2007010301785.html Luokka:Pohjoiskorealaiset poliitikot Luokka:Ulkoministerit Luokka:Vuonna 1929 syntyneet Luokka:Vuonna 2007 kuolleet
Liev Schreiber

Liev Schreiber (s. 4. lokakuuta 1967 San Francisco, Kalifornia, Yhdysvallat) on yhdysvaltalainen näyttelijä ja käsikirjoittaja. Hän nousi laajempaan julkisuuteen 1990-luvun lopulla esiinnyttyään useissa indie-elokuvissa, kuten Scream-trilogiassa, sekä myöhemmin myös Hollywood-elokuvissa. Schreiber on myös arvostettu teatterinäyttelijä ja on esiintynyt useissa Broadway- esityksissä. Vuonna 2005 Schreiber voitti Tony-palkinnon suorituksestaan Glengarry Glen Ross -näytelmässä. Samana vuonna Schreiber myös toimi ensimmäisen kerran elokuvaohjaajana ja käsikirjoittajana Kaikki valaistuu -elokuvassa, joka perustuu samannimiseen romaaniin. Vuodesta 2013 Schreiber on näytellyt draamasarjassa Ray Donovan, josta hän on saanut kaksi parhaan miespääosan Primetime Emmy -ehdokkuutta sekä kolme Golden Globe -ehdokkuutta. Schreiber oli parisuhteessa näyttelijä Naomi Wattsin kanssa vuosina 2005–2016. Heillä on kaksi lasta, vuosina 2007 ja 2008 syntyneet pojat. == Osittainen filmografia == ;Näyttelijänä * The Sunshine Boys (1995) – Ricky Gregg * Denise soittaa (Denise Calls Up, 1995) – Jerry * Puhumalla paras (Walking and Talking, 1996) * Scream (1996) – Cotton Weary * Scream 2 (1997) – Cotton Weary * Suuri luokkakokous (Since You’ve Been Gone, 1998) * Aaveet (Phantoms, 1998) * Muutosten kesä (A Walk on the Moon, 1999) – Marty Kantrowitz * RKO 281 – tapaus ”Citizen Kane” (RKO 281, 1999) – Orson Welles * Jakob – Valehtelija (Jakob the Liar, 1999) * Hurricane (The Hurricane, 1999) – Sam * Hamlet (2000) * Scream 3 (2000) – Cotton Weary * Kate & Leopold (2001) – Stuart Besser * Peloista pahin (The Sum of All Fears, 2002) – John Clark * Hitler: Pahan nousu (Hitler: The Rise of Evil, 2003) * Mantsurian kandidaatti (The Manchurian Candidate, 2004) – Raymond Shaw * Kirjava huntu (The Painted Veil, 2006) – Charlie Townsend * The Omen (2006) – Robert Thorn * Uhma (Defiance, 2008) – Zus Bielski * X-Men Origins: Wolverine (2009) – Victor Creed / Sabretooth * Taking Woodstock (2009) – Vilma * Repo Men – noutajat (Repo Men, 2010) – Frank * Salt (2010) – Ted Winter * Ray Donovan (televisiosarja, 2013–) – Ray Donovan * Spotlight (2015) * 5. aalto (2016) – Vosch * Spider-Man: Kohti hämähäkkiversumia (2018, äänirooli) – Wilson Fisk / Kingpin ;Ohjaajana * Kaikki valaistuu (Everything Is Illuminated, 2005) ==Lähteet== == Aiheesta muualla == Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset elokuvaohjaajat Luokka:Tony- palkinnon saajat Luokka:Vuonna 1967 syntyneet Luokka:Elävät henkilöt
Montipora

Montipora on kivikorallien suku, johon kuuluu ainakin 75 lajia.Classification of Scleractinian (Stony) Corals University of Vienna, 2001 Niitä tavataan indopasifisella merialueella ja Punaisellamerellä, missä ne muodostavat koralliriuttoja. Monia lajeja pidetään riutta-akvaarioissa. Virtaus- ja valaistusolojen mukaan ne voivat kasvaa joko levyinä tai puumaisina rakenteina. Montipora-korallit elävät symbioosissa zooksantellilevien kanssa. Niillä on myös pienet polttiaislonkerot, joilla ne pyydystävät planktonia ravinnokseen.Montipora digitata: A Stony Coral for All Hobbyists Advanced Aquarist 2008 Tietyt lajit, kuten Montipora crassituberculata on listattu IUCN:n punaisella listalla vaarantuneiksi, koska ne ovat erityisen herkkiä vaalenemista aiheuttaville tekijöille.IUCN Red List 2008 == Lähteet == == Aiheesta muualla == *Genus Montipora Easy Reefer Luokka:Kivikorallit
Arbitron

Arbitron () on yhdysvaltalainen yritys, joka tuottaa radion kuuntelijalukumäärien mittauspalveluita radioasemille ja mainostajille. Lisäksi se toimittaa asiakkailleen tietoja kuuntelijoiden ostokäyttäytymisestä ja muiden medioiden käytöstä. Yritys on perustettu 1949, ja sen kotipaikkana on Columbia, Marylandin osavaltiossa. Alallaan Arbitron on saavuttanut monopoliaseman Yhdysvalloissa. ==Lähteet== Luokka:Yhdysvaltalaiset pörssiyhtiöt Luokka:Markkinatutkimusyhtiöt
Zlin Z-26 Trenér

Zlin Trener oli tšekkiläinen koululentokoneiden perhe, jota Moravan Otrokovice-tehdas rakensi vuodesta 1953 vuoteen 1977. Alkuperäinen Zlin Z-26 suunniteltiin 1940-luvun lopussa tarkoituksena luoda Tšekkoslovakian lentokoneteollisuus uudestaan. Prototyypin moottori oli 4-sylinterinen Walter Minor 4-III. ==Versiot== Koneesta valmistettiin seuraavat versiot: * Z-26 - kaksipaikkainen peruskoulukone, jossa oli puurakenteinen siipi * Z-126 - versio, jossa metallirakenteinen siipi korvasi puusiiven * Z-226 - versio, jossa on tehokkaampi kuusisylinterinen Walter Minor 6-III moottori ** Z-226A - yksipaikkainen taitolentokone ** Z-226B - purjelentokoneiden hinauskone ** Z-226T - peruskoulukone * Z-326 - versio, jossa laskuteline oli sähkömoottorilla sisäänvedettävä * Z-526 - versio, jonka moottori oli Walter 6-III ** Z-526A - yksipaikkainen taitolentokone ** Z-526F - versio, jossa oli Avia M 337-moottori ruiskutuskaasuttimella * Z-726 - versio, jossa oli turboahdettu Avia M 337 moottori. Romaniassa tästä käytössä oli versio, jossa M-137 Sh moottori - tätä konetta kutsuttiin nimellä Zlin-726 Universal. Tämä versio oli tuotannossa vielä 1970-luvulla. ** Z-726K - kehitysversio == Käyttö== Konetta käytti sotilaallisena koulukoneena Kuuba, Tšekkoslovakia, Saksan demokraattinen tasavalta, Egypti ja Mozambik. Koneella oli laajaa siviilikäyttöä myös länsimaissa, mm. urheilukoneena ja purjelentokoneiden hinauskoneena. == Z-26:n spesifikaatio == * Miehistö - opettaja ja oppilas * Pituus 7.42 m * Kärkiväli 10.28 m * Siipipinta-ala 14.9 m² * Tyhjäpaino 510 kg * Suurin sallittu lentoonlähtöpaino 765 kg * Voimalaine Walter Minor 4-III, 1 kaksilapainen potkuri, teho 105 hv * Matkalentonopeus 180 km/h * Suurin vaakanopeus 205 km/h * Kantama 600 km * Lakikorkeus 4800 m * Nousunopeus 3.3 m/s * Siipikuormitus 51.5 kg/m² == Lähteet == * Luokka:Tšekkoslovakialaiset koulukoneet Luokka:1940-luvun koulukoneet
Manuela Gretkowska

Manuela Gretkowska (s. 6. lokakuuta 1964 Łódź) on puolalainen kirjailija ja poliitikko. Hän opiskeli Krakovassa sekä Pariisissa ja teki kirjallisen debyyttinsä vuonna 1991. Hän on sittemmin työskennellyt paitsi kirjailijana, myös televisio- ja elokuvakäsikirjoittajana. Seksuaalisuus korostuu aiheena monissa Gretkowskan kirjoissa. Gretkowska perusti Puola on nainen -nimisen () yhteiskunnallisen liikkeen, jonka pohjalta muodostui vuonna 2007 rekisteröity Naisten puolue (). Gretkowska ei kuitenkaan pidä itseään feministinä, vaan katsoo feminismin olevan "rajoite".http://www.saunalahti.fi/tapank/gretkowska.html == Suomennetut teokset == * == Lähteet == == Aiheesta muualla == * Susanna Lankinen: Oodi klitorisorgasmille Metafyysinen kabaree-kirjan arvostelu, Paatos 2/2011. Luokka:Puolalaiset kirjailijat Luokka:Puolalaiset elokuvakäsikirjoittajat Luokka:Puolalaiset poliitikot Luokka:Vuonna 1964 syntyneet Luokka:Elävät henkilöt
Fungia fungites

Fungia fungites on kivikorallien laji, joka elää Indopasifisella merialueella. CITEs on asettanut rajoituksia lajin kaupalle. Aikaisemmin Fungia-sukuun kuului useita alasukuja ja ainakin 18 lajia, mutta nykyään siihen luetaan vain Fungia fungites. Muut lajit jaettiin muihin sukuihin tai toisten lajien synonyymeiksi. Fungiafungites.jpg Fungia fungites.jpg Fungia fungites - Museo Civico di Storia Naturale Giacomo Doria - Genoa, Italy - DSC03211.JPG Anthozoa - Fungia sp. - GMZ 1.jpg == Lähteet == == Aiheesta muualla == * ITIS: Fungia fungites Luokka:Kivikorallit